CELEX: C2005/132/54
Language: fi
Date: 2005-05-28 00:00:00
Title: Asia T-103/05: P:n 11.2.2005 Euroopan yhteisöjen komissiota vastaan nostama kanne

28.5.2005   
            
            
               FI
            
            
               Euroopan unionin virallinen lehti
            
            
               C 132/30
            
         P:n 11.2.2005 Euroopan yhteisöjen komissiota vastaan nostama kanne
   (Asia T-103/05)
   (2005/C 132/54)
   Oikeudenkäyntikieli: espanja
   P, kotipaikka Barcelona (Espanja), on nostanut 11.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Matías Griful i Ponsati, Barcelona.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa riidanalaisena olevan 28.10.2004 tehdyn päätöksen sekä 10.5.2004 tehdyn päätöksen
            
         
               2)
            
            
               toteaa, että kantajalla on oikeus siihen, että hänelle maksetaan palkkaa 15.4.2004 alkaen siihen asti, kunnes hänelle myönnetään lääkärinlausunto, jossa hänet todetaan työkykyiseksi, ja
            
         
               3)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tässä kanteessa vaaditaan nimittävän viranomaisen 28.10.2004 tekemän sen päätöksen kumoamista, jossa todetaan ensin, että komission työterveyslääkäri on todennut hänen tilansa olevan sellainen, että hän voi matkustaa ja työskennellä puolipäiväisesti, ja vahvistetaan tämän jälkeen hänen palkkansa maksamisen keskeyttäminen 15.4.2004 alkaen siihen päivään asti, kunnes hän palaa tehtäviinsä Brysseliin.
   Tältä osin todetaan, että kantaja, jonka nimittäminen komission edustustoon Barcelonaan oli perusteltua perhesyistä, sairastui masennus- ja ahdistuneisuustilaan sen jälkeen, kun hänen työpaikkansa kyseisessä edustustossa poistettiin.
   Vaatimustensa tueksi kantaja väittää, että
   
               —
            
            
               Euroopan sosiaalisen peruskirjan 11, 12 ja 13 artiklaa, joissa tunnustetaan oikeus terveyden suojeluun, sosiaaliturvaan ja sosiaali- ja lääketieteeliseen avustukseen, on rikottu
            
         
               —
            
            
               Euroopan sosiaaliturvakoodeksin, joka on tehty 16.4.1964, II osaa ja erityisesti sen 10 artiklaa on rikottu, koska siltä osin kuin siinä tunnustetaan oikeus saada lääkäri kotikäynnille, siinä myönnetään potilaalle oikeus siihen, ettei hänen tarviste poistua kotoaan
            
         
               —
            
            
               ILO:n yleissopimuksen nro 102 10 artiklaa ja yleissopimuksen nro 130 13 artiklaa on rikottu
            
         
               —
            
            
               henkilöstösääntöjen 72 ja 73 artiklaa on rikottu
            
         Lopuksi kantaja toteaa, ettei hänellä ole tiedossaan perusteita sille, että hänet todettiin työkykyiseksi vain puolipäiväisesti.